paragraph_text: Scott Ramon Seguro Mescudi poznatiji kao Kid Cudi (izgovor /ˌkɪd ˈkʌdi/), ponekad stilizirano kao KiD CuDi, američki je reper, pjevač i glumac. Prvi je put privukao pažnju svojim debitantskim miksanim albumom A Kid Named Cudi. Godine 2009., njegov je singl "Day 'n' Nite" dospio u prvih pet pjesama na Billboard Hot 100 i Hot R&B/Hip-Hop Songs glazbenim ljestvicama. "Day 'n' Nite" je dio Cudijevog debitantskog albuma Man on the Moon: The End of Day.